ראש הישיבה הרב יצחק שילת

ב"ה

לכל בוגרי הישיבה וידידיה היקרים, ה' עליהם יחיו,

סוף שנת השמיטה שאנו מתקרבים אליו, מלמד אותנו דבר גדול על הימים הקדושים הבאים עלינו לטובה. את זמנה של מצות הקהל מגדירה התורה במילים: "מקץ שבע שנים במועד שנת השמיטה בחג הסוכות". "מקץ שבע שנים" פירושו בתום שבע השנים (ולא בתחילת השנה השביעית), ואכן הגמרא במסכת סוטה קובעת שזמנה של מצות הקהל הוא בחג הסוכות של השנה השמינית. מדוע אפוא מדברת התורה על חג סוכות זה כחל "במועד שנת השמיטה"? התשובה היא שהשנה החקלאית אכן נמשכת עד סוף חג הסוכות, ככתוב: "וחג האסיף תקופת השנה", דהיינו הזמן שבו מסתיים היקף השנה. בסוכות גומרים לאסוף את יבול השנה ומתכוננים לשנה החקלאית החדשה בתפילה על הגשם, "בחג נידונין על המים".

אולם, "ראש השנה" חל כידוע לפני חג הסוכות. מדוע? כי לא על הלחם לבדו יחיה האדם. אילו היינו רק יצורים ביולוגיים, באמת היה ראוי לראות את התחלת השנה החקלאית כראש השנה. אבל משום שנבראנו בצלם, "אתה הבדלת אנוש מראש ותכירהו לעמוד לפניך", מקדימה התורה לחג האסיף את יום זכרון תרועה ואחריו את יום הכיפורים, כדי שהם יהיו עיקר ראש השנה: ימי עמידה לפני ה', חשבון נפש והתחלה רוחנית חדשה.

התחלת שנת הלימודים בישיבה בר"ח אלול נוסכת בנו רוח עוז ותעצומות. בית המדרש המלא מפה לפה, קול התורה הבוקע ועולה מבין ספסלי בית המדרש, מפיחים בנו תקוות לשנה חדשה, פוריה ומשמעותית. כן יתן ה'.

חתימהשנה טובה ומבורכת לכל בית הישיבה, אוהביה וידידיה בכל מקום שהם,

יצחק שילת

--------------------------------------------

יש תקווה // ראש הישיבה הרב חיים סבתו

בפתח השנה החדשה הבאה עלינו לטובה, שמחה היא לי לברך את כולכם בשנה טובה ומתוקה, שימלאו כל משאלות לבכם לטובה ולשתף אתכם במחשבות על השנה החדשה.

הלוא אם תטיב שאת, ואם לא תטיב, לפתח חטאת רובץ, ואליך תשוקתו, ואתה תמשול בו. כך אמר הבורא לקין כשנפלו פניו על שלא התקבלה מנחתו. מה לך אדם שיפלו פניך על כישלונותיך, מה לך מתהלך קודר כשמשא כבד מעיק עליך, מה לך מדוכא בבור תחתיות, ומידרדר מתהום אל תהום עד שיגיע לשפוך דם אחיו, והלוא בך הדבר תלוי. מה יתאונן אדם חי, דרשו חכמים: דיו שהוא חי! ואם חיים יש בו, תקווה יש לו להתחדש להשתנות ולעלות. והוסיף רש"י שתי מלים על המקרא: ואתה תמשול בו: אם תרצה!

ראש השנה הוא יום התחדשות חגיגי, אבל הוא גם יום ראשון של עשרת ימי תשובה. שלא ככל העמים אנו פותחים את השנה לא במסיבות וחגיגות בלבד, אלא בביקורת מעשינו ובתיקון ליקויי העבר. כי רק אז אפשר באמת להתחדש. כדברי המשורר בתהלים: הַסּולֵ֥חַ לְכָל־עֲוֹנֵ֑כִי... הַֽמְעַטְּרֵ֗כִי חֶ֣סֶד וְרַחֲמִֽים, הַמַּשְׂבִּ֣יעַ בַּטּ֣וֹב עֶדְיֵ֑ךְ, תִּתְחַדֵּ֖שׁ כַּנֶּ֣שֶׁר נְעוּרָֽיְכִי:

איך יתחדש האדם כנשר המשיר נוצותיו ומעלה פלומה חדשה רעננה, אם משא כבד על שכמו? איך יתחדש אם נפשו הוכתמה בכישלונות מחפירים? והרי כל אדם יודע מרת נפשו, ויודע את שגיאותיו ואת ליקוייו, את שידועים לאנשים אחרים, ואת שאינם ידועים, וכבר שורר ריה"ל: חטאיי לו יריחון בם שכניי, אזי ברחו ורחקו מגבולי.


באה היהדות והכריזה בקול גדול רעיון מהפכני: יש תקווה! יכול אדם לתקן את כל עברו ולחדש כנשר נעוריו, יכול הוא למחוק את שגיאותיו, לכבס את כתמיו ואיש לא יזכיר לו דבר מהם לעולם. ולא עוד אלא שבתשובה מאהבה אף העוונות לזכויות ייהפכו. וגם אם העוונות חמורים מאוד יש לו תקווה. אחר שמנה הרמב"ם ארבעה ועשרים דברים המעכבים את התשובה כתב: כל אלו הדברים וכיוצא בהן אף על פי שמעכבים את התשובה אין מונעין אותה. ומסופר בתלמוד שואמר אלישע בן אבויה, הוא אחר: פעם אחת הייתי עובר לפני בית קודש הקדשים רכוב על סוסי ביום הכיפורים שחל להיות בשבת ושמעתי בת קול יצאה מבית קודש הקדשים ואומרת שובו בנים שובבים חוץ מאלישע בן אבויה שידע כוחי ומרד בי. ואמרו דורשי רשומות שאילו היה מתעלם מבת קול זו והיה יודע שאין הדבר תלוי אלא בו היה מתקבל. ואם נעיין בדבר, מפני מה רכב על סוסו ביום הכיפורים לפני קודש הקודשים האם לא משום שנתעוררה בו נקודה פנימית טהורה שקראה לו אלא שדימה ששמע בת קול ולא ידע שהכל תלוי בו אם ירצה.

ואמרו חכמים, שאכן התורה והנבואה לא הבינו את רעיון התשובה. איך ייתכן? והלוא בעולמנו את הנעשה אין להשיב, וכיצד אפשר למחוק מה שנעשה בעבר? והשיבו שהתשובה נבראה לפני העולם, כלומר, אין היא כפופה לחוקים של עולמנו כלל. הרצון יכול לעקור את הרצון שהיה בעבר ואז המעשה נובל מאליו. זו אכן מתנה מיוחדת שקיבל האדם מבוראו, מתנה שכולה חסד אבל היא גם אמת, שהרי איך יוכל האדם לחיות אם לא ידע שיש לו תקווה?

חכמי הפנימיות אמרו שבחטא נפגמים הגוף, הנפש והרוח ואילו הנשמה אינה נפגמת. היא מסתלקת. הרעיון הוא שיש נקודה פנימית טהורה שגם אם אדם נפל למעמקים היא לא נפגעה, ולכן יכול האדם לתקן. יש לו תקווה להתחבר מחדש לנקודה זו וממנה לצמוח ולעלות שוב ולחדש כקדם נעוריו.

כוח התחדשות זה הוא המעניק כוחות לאדם לידע שיש תקווה. היא הקריאה הקוראת לנו בראש השנה: בן אדם יש תקווה עלה למעלה עלה.

מבית מדרשנו שלוחה לכם ברכת התורה להתחדשות ולשמחה,



באהבה רבה

חיים סבתו

שלש תשובות // הרב אבינר

**משלחנו של מנהל הישיבה**

לבוגרינו, ידידינו ותומכינו היקרים

שלום וברכה,

אנחנו ניגשים לזמן אלול בהתרגשות בשמחה ובהודאה לה' יתברך ושמחים על הצטרפותה של חבורה גדולה חדשה לישיבה שחבריה כבר שקועים ראשם ורובם בתורה בלימוד בבית המדרש. הלב מתרונן למראה המחזה של בית מדרש מלא, חי ותוסס ומשמיעת קול התורה העולה ממנו.

שנת תשפ"ב, שאנו עומדים לקראת סיומה, היתה שנה של עשייה גדולה ושנה מאוד משמעותית הן בתחומים התורניים - חינוכיים והן בשאר התחומים:


* המשכנו ביתר שאת בהעצמת בית המדרש ובתכניות הלימוד הגבוהות.
* התחלנו לבנות קומה נוספת של לימוד תורה והפצתה בעם ישראל על ידי התחלת הבניה של בית המדרש הדיגיטלי שלנו.
* חיזקנו את הקשר שלנו עם הבוגרים וידידי הישיבה ועם הקהילה.
* הרחבנו את היצירה התורנית מבית מכון מעליות.
* ביצענו עבודות רבות בתחומי הבינוי, התשתיות ורווחת התלמידים ובכללן החלפת מערכת מיזוג האויר של בית המדרש והתקנת מערכת מים חמים מתקדמת לפנימיה ד.
* לאחר שלש שנים של השקעות משמעותיות במהות של הישיבה והתמודדות עם האתגרים שהזמן גרמן (מגיפת הקורונה), התחלנו "להעלות הילוך" גם בתחום הבינוי .

**כל העשייה הברוכה** הזאת והיכולת להגשים את החלומות והשאיפות שלנו - **לא היו מתאפשרות בלי התמיכה המשמעותית והשותפות עם הישיבה של כל אחד מכם משך שנים רבות**. אנו שמחים להגיש לכם ידיעון הסוקר ומסכם שנה עשירה של עשייה וצמיחה.

בעזרת ה', אנחנו נמשיך לחלום, להתחדש ולבנות, ונשתדל להוסיף אור וטוב ולעם ישראל כולו גם בשנה החדשה הבאה עלינו לטובה.

ברצוני להודות מעומק הלב לצוות החינוכי יוצא הדופן שלנו שעושה לילות כימים במסירות מדהימה למען הגדלת תורה בישראל. בהזדמנות זו אני מבקש לחזור ולהודות לכם מקרב הלב בשם ראשי הישיבה, הר"מים ובשם כל בית הישיבה על התייצבותכם לצדנו ועל היותכם שותפים נאמנים שלנו. בעזרת ה' יחד נזכה להגדיל תורה ולהאדירה.

תבורכו מן השמים בכל מילי דמיטב

שנה טובה ומתוקה,

טל

1. **בית מדרש בתנופה**

אנו חוזרים ומתחדשים לקראת השנה החדשה הבאה עלינו לטובה. אנחנו ניגשים לזמן אלול בהתרגשות בשמחה ובהודאה לה' ושמחים על הצטרפותם של חבורה גדולה חדשה לישיבה גם השנה פנינו ליעדים נוספים שיוסיפו אור ובניין לישיבתנו ולעם ישראל.

העצמת בית המדרש

ברוך ה' זכינו השנה להצטרפות תלמידים רבים לישיבה. בכדי לקדם את תלמידינו, התאמנו את פעילות הישיבה לצרכי התלמידים

* הרחבת הצוות החינוכי - מאפשר קידום תלמידים באופן פרטני.
* המשכנו את הלימוד בקבוצות קטנות – בכדי לאפשר קשר אישי ותשומת לב לכל תלמידים.
* חזקנו את הקשר בין התלמידים הצעירים לבין אברכי הישיבה, בכדי להוסיף דמות חינוכית/חברתית.

תכניות לימודים גבוהות

כולל הדיינות וכולל תורת המדינה, פתחו בשעה טובה את שנתם הרביעית. לכבוד השנה החדשה התחדשנו והוספנו **תכנית עיון גבוהה - תורת המשפט** של הרב אליהו ליפשיץ. תרומות בוגרינו וידידינו מאפשרות לנו להמשיך בפעילותן החשובה של תכניות אלו

כולל דיינות

* חברי הכולל עברו בהצלחה את המבחן הראשון (חושן משפט א') וניגשו בשנה החולפת למבחנם השני (חושן משפט ב').
* חברי הכולל החלו בלימוד החלק השלישי בתכנית ועוסקים כעת בדיני @@@ (חושן משפט ג')

תורת המדינה

אחת ממשימות הישיבה העמדת תלמידי חכמים אשר ישתלבו בכל מערכות החיים במדינה. בכדי להגשים חזון זה, הוקם לפני שלוש שנים כולל "תורת המדינה"

* בשנה האחרונה זכינו לסיים את הסבב הראשון של הכולל.
* מאמר ביכורים של בוגרי התכנית - התפרסם בכרך תחומין החדש (כרך מ"ב).
* השנה התחלנו את הסבב השני של תכנית הלימוד בכולל.

תורת המשפט

עם פתיחת השנה התחדשנו בתכנית הלימוד הגבוהה - "תורת המשפט"

* + - תכנית לימודים ייחודית לשעורים ו ומעלה
    - לימוד שיטתי של עקרונות וסוגיות בדיני נזיקין
    - מטרת התכנית להעמיד תלמידי חכמים שידיעותיהם בנושאי "תורת המשפט" מקיפים את הש"ס כולו.

תכנית הכשרת מנהיגות תורנית

מתוך אחריות לעם ישראל, משנותיה הראשונות של הישיבה, קיים כולל רבנות, מתוכו יצאו עשרות רבני קהילות ויישובים מכהנים.

* לאור אתגרי הדור והדרישות העומדות בפני המנהיגות התורני, אנו עמלים על בניית תכנית חדשה להכשרת מנהיגות תורנית.
* תכנית "מנהיגות תורנית" – משתתפיה ידרשו ללימוד של ארבע שנים, באחד ממסלולי לימודי ההמשך הגבוהים. התכנית תכלול ליווי של ר"מ מלווה אישי ותכנית העשרת מנהיגים תורניים מגוונת ומשמעותית.
* בע"ה תכנית זו, תקים דור של מנהיגים רוחניים, המוכנים לאתגרי התקופה ולפסיקה הלכתית רחבה בתחומי החיים השונים.

חיילים

"ילכו מחיל אל חיל יראה אל -להים בציון"

בכל שנה אנו משתדלים לחזק את הקשר עם תלמידי הישיבה המשרתים בצבא. גם השנה נמשיך בפעילות זו:

* ביקורים של רבני הישיבה בצבא
* שהיה של רבנים בשבתות בצבא יחד עם התלמידים.
* שבתות חיילים בישיבה.
* ימי לימוד לחיילינו שבחופשה.

1. **אירועי בית מדרש שנתיים**

שבתות בוגרים

ושבו בנים לגבולם

מתוך צפייה לשוב ולראותכם עמנו בישיבה ולחדש ימינו כקדם, שמחנו לארח במהלך שבתות הקיץ בישיבה את בני מחזורים י"ז – כ"ה ומשפחותיהם, בהשתתפות ראשי הישיבה, הר"מים והתלמידים. הבוגרים זכו לעונג שבת משמעותי עם רבני הישיבה, שיעורים ושיחות לאורך השבת, והפתעות לילדים... זכינו וגם בוגרי הישיבה העבירו שיחות מרתקות לתלמידי הישיבה.

אלו שלא הסתייע בידם להגיע - הייתם חסרים לנו מאוד ואנו מקווים לזכות ולפגוש אתכם בהמשך.

בשנה הקרובה אנו מתכננים להמשיך באירוח מחזורים נוספים. נשמח לראות את כולכם.

אירועי בית מדרש – ולבקר בהיכלו

בהודיה לקב"ה עם הסרת מגבלות הקורונה זכינו השנה לחזור ולקיים ימי לימוד ועיון פתוחים לציבור הרחב.

* אורי וישעי – הכנה לחגי תשרי,
* והגדת לבנך – הכנה לליל הסדר ולחג החירות,
* האזכרה השנתית למו"ר ראש הישיבה הרב רבינוביץ זצ"ל
* אירוע השקת ספרו של ראש הישיבה הרב סבתו שליט"א לרגל יום הולדת השבעים
* התוועדות ישיבתית לכבודה של ירושלים שבה אירחנו את חברי קהילות מצפה נבו ורבניהם
* כנס לאור דמותו ומשנתו של הרב הנזיר במלאת חמישים שנה לפטירתו

השנה הוספנו סביב כנסים אלו, הצעת שיעורים ייחודיים כהעשרה בנושאי הכנסים. שיעורים אלו נשלחו לבוגרים ולידידי הישיבה באמצעים דיגיטליים. בע"ה נמשיך בפעילות זו גם בשנה הקרובה.

חידוש מתוכנן לשנה החדשה – תכנית בר מצווה לילדיהם של בוגרי הישיבה - פרטים יפורסמו בהמשך

שבעה דפים

חבורת "שבעה דפים בש''ס" בהובלת ראש הישיבה הרב חיים סבתו, המתכנסת מידי יום שישי ללמוד שבעה דפים ברצף, סיימה את המחזור השני של לימוד הש"ס.

המחזור השלישי נפתח לפני כחצי שנה – מחזור זה מועבר בשידור חי כל יום ששי. החפצים להשתתף בתוכנית מוזמנים להצטרף בשיעור בישיבה או באמצעות שידורים אלו.

אחריות קהילתית

כחלק ממעורבות הישיבה בצרכי החברה, בדגש על שכנינו במעלה אדומים, אנו מפעילים תכניות חסד מגוונות לחיזוק קהילתי ופעילויות המקרבות את הנוער והציבור הרחב ללימוד תורה ולעבודת ה'.

תלמוד תורה לילדי מעלה אדומים –

* תלמוד תורה לילדי מעלה אדומים מתקיים זו השנה ה-21 בישיבה
* ילדים מכל רחבי מעלה אדומים מגיעים בכל יום, אחרי יום לימודים ארוך
* אברכים מהישיבה משמשים כמלמדים בת"ת
* תחומי הלימוד: משניות וחומש עם רש"י
* בכל שנה אנו זוכים לסיים מסכתות וסדרים, (בהפסקה - כמובן - משחקים כדורגל ומחבואים...)

ימי לימוד לנוער –

* בשבוע האחרון של הזמן זכינו לארח בישיבה ימי לימוד לנוער.
* לישיבה הגיעו עשרות תלמידים מכל רחבי הארץ, בוגרי כיתות ט'-י"א, כדי להרגיש את אווירת הלימוד בישיבה. התלמידים השתתפו בחבורות לימוד, שמעו שיעורים, למדו בחברותות ונגעו בחווית בית המדרש.

אנחנו מקווים שהצלחנו להעביר את חווית הלימוד, את הלהט, את ההתרגשות, ושהתלמידים יצאו מכאן עם 'טעם של עוד'.

תכנית לימוד חופש, לנוער מעלה אדומים –

* עשרות בני נוער ממעלה אדומים הצטרפו ללימוד גמרא יומי
* הלימוד התקיים כשעתיים ביום במשך כחודש ימים, בימי החופש הגדול.
* בני הנוער למדו בהנאה את פרק שמיני במסכת סנהדרין.
* השנה לראשונה בשיתוף פעולה עם אגף הנוער העירוני והמועצה הדתית.

התנדבות בבית אבות במעלה אדומים – פעילות מסורתית בישיבה מזה מספר שנים, היא קיום קבלת שבת/חג בבית אבות במעלה אדומים. קבוצת מתנדבים מהישיבה, מגיעה בכל שבוע לשמח את ליבם של המבוגרים והוותיקים בבית האבות.

איסוף מצרכי מזון למשפחות נזקקות בעיר – בכל שבוע, מתנדבים מבין תלמידי הישיבה, עוברים בבתי העיר ואוספים מצרכי מזון, המחולקים למשפחות נזקקות. פעילות זו מתקיימת בשיתוף עם גורמים עירוניים שונים.

חיזוק התיישבות – בצל ארועי השנה האחרונה בעיר לוד, תלמידי הישיבה יצאו לחזק את תושבי לוד וחגגו יחד עמם את חג שמחת תורה בעיר.

עם הפנים לקהילות

התחלנו את השנה בתנופת יציאה לקהילות. ראש הישיבה הרב סבתו השתתף בחודש תשרי בפתיחת בית המדרש הקהילתי בשכונת רמת אשכול בלוד. ראש הישיבה הרב שילת וראש הכולל הרב אבינר השתתפו בערב הכנה ליום כיפור.

1. **בית מדרש דיגיטאלי – תנופה בהפצת תורה**

הישיבה מעוניינת שקולה יישמע, ויהיה קול מוביל בחברה הדתית, וממילא גם בחברה הכללית. לצורך כך אנו עמלים על בניית בית מדרש דיגיטאלי עשיר בסדרות ייעודיות לבוגרים ולציבור הרחב. בנוסף מושקעים מאמצים ומשאבים רבים לשדרוג משמעותי של אתר האינטרנט והתאמתו לשימושים הטכנולוגיים המודרניים, כך שיפיץ את תורתה של הישיבה ואת מומחיות רבניה – כל אחד בתחומו המיוחד, התורני, הספרותי והחינוכי – בקהילות רבות ולמאות אלפי מבקשי תורה.

* ערכנו סקר בקרב הבוגרים שהתייחס להרגלי הכניסה לאתר ולציפיותיהם,
* השלמנו תהליך ארוך של אפיון מקצועי של האתר.
* התחלנו ביצירת תוכן ייחודי, המותאם להאזנה בזמנים שונים ומוקלט במיוחד להפצה לציבור הרחב.
* אנו נמצאים בשלבי עיצוב האתר החדש ובשבועות הקרובים יחל פיתוח האתר.
  1. סדרות דיגיטליות
* במהלך השנה האחרונה זכינו ברוך ה' להעשיר את שיעורי בית המדרש בשיעורים נוספים שצולמו והוקלטו במיוחד עבור בית המדרש הדיגיטאלי.
* מגמת השיעורים האלה, היא ליצור שיעורים המיועדים למאזינים שאינם יושבים בבית המדרש.
* אופי השיעורים מונגש ומותאם לשמיעה מכל מקום ובכל זמן וללא הכנה מוקדמת.
* אנו עושים מאמץ להוסיף לכל שיעור את המאפיינים שיטיבו כמה שיותר את חווית הלימוד, על מנת שתהיה משמעותית . את השיעורים ניתן למצוא בפורטל שיעורים ייעודי שהוקם לצורך כך.
* השיעורים מופצים במקביל גם ביוטיוב ובאפליקציות הפודקאסטים השונות.
* אנו בשלבים מתקדמים של הקמת אולפן, בכדי לשפר את איכות ההקלטה והצילום של שיעורים אלו.
* רכשנו ציוד ייעודי מתקדם: מצלמות, מיקרופונים, מיקסר ועוד.
* מצורפת סקירה קצרה של מקצת סדרות השיעורים שהופקו במהלך השנה האחרונה.

*סדרת תקראו אותם - שיעורים סביב מעגל השנה :*

1. חנוכה - נר איש וביתו : סדרת אזי בימי חשמנים – הרב צבי הבר
2. ט"ו בשבט : למה באתם השותלים – הרב שילת, הרב ליפשיץ והרב וולפסון
3. פורים – אורה ושמחה : ניגון פורים – הרב ישי אנגלמן, הרב אפי ולץ ותלמידי הישיבה

*סדרת עשר דקות של עיון :*

**עשר דקות של עיון – הרב ישי אנגלמן**

* ההסכת בבסיסו בנוי באופן של עיון הלכתי בנושאים שונים, תוך שימת לב לנושאים מחשבתיים הנידונים אגב הדיון ההלכתי.

**עשר דקות של עיון לילדים – הרב ישי אנגלמן**

* לקראת חג השבועות, התחדשה סדרת "בת" נוספת, המיועדת עבור ילדים
* זאת הפעם הראשונה בה אתר בית המדרש מייצר במיוחד תוכן עבור ילדים. הסדרה עוסקת בנושאים תורניים מגוונים, חלקם סביב עניינים הלכתיים המוגשים בצורה פשוטה המתאימה לילדים, ואחרים סביב לוח השנה.

*סדרות במשנתו ותורתו של מו"ר רה"י הרב רבינוביץ זצ"ל :*

במלאת שנתיים לפטירתו של מו"ר רה''י הרב נחום אליעזר רבינוביץ זצ''ל, הועלו שלוש סדרות בשלושת התחומים המרכזיים שהרב עסק בהם: הלכה, מחשבה ורמב''ם.

פניני יד פשוטה – רבני הישיבה

מסילות בלבבם – הרב צבי הבר

שיח נחום – הרב אלי רייף

*.*

**שיעורים באנגלית – הרב תנחום גולד והרב עמיחי סכר**

* במהלך השנה התחיל אתר בית המדרש שתי סדרות באנגלית.
* סדרה אחת היא סדרה באמונה – " Questions and conversations - Fundamental discussions in Judiasim", אותה העביר הרב תנחום גולד שעסקה בשאלות באמונה שנידונו במשך ההיסטוריה
* הסדרה שניה "oneg Shabbos" של הרב עמיחי סכר, הביאה מידי שבוע דברי תורה על פרשת השבוע

את כל הסדרות והשיעורים ניתן למצוא באתר הייעודי: tora.ybm.org.il - שם ניתן למצוא גם הפניות לאפליקציות צפיה והאזנה בהן נמצאים השיעורים.

1. **בינוי**

בשנים האחרונות השקענו ממון רב בשדרוג תשתיות הישיבה. בנייני הישיבה המרכזיים נבנו לפני כ35 שנה, תחזוקת הישיבה חייבה השקעה בחידוש התשתיות הישנות.

* + - **תשתיות חשמל** – השקענו בשיפור תשתיות החשמל במבני הישיבה.
    - **תשתיות מים** – השקענו עלויות גבוהות במעקפים לצנרת הישנה, בכדי להתמודד עם פיצוצי צנרת חוזרים. אחוז ניכר מצנרת הישיבה כיום, חדשה ומשודרגת.
    - **מזגן בית המדרש** – הוחלפה מערכת מיזוג האוויר המרכזית של הישיבה בעלות של מאות אלפי ₪. אנו מודים לבוגר הישיבה על תרומתו הנכבדה שבזכותה התאפשר לנו לצאת לפרוייקט.
    - **מערכת חימום מים פנימיה ד' -** כדי לדאוג לרווחת תלמידי הישיבה, השקענו ממון רב בהחלפת מערכות חימום המים בפנימיה ד'. בזכות תרומה נכבדה של ידידי הישיבה, התלמידים הדרים בפנימיה זו נהנים ממים חמים משך כל ימות השנה.
    - **מערכת חימום מים פנימיות א-ב** - אנו מעוניינים להמשיך ולהחליף את מערכות חימום המים זה גם בפנימיות א' וב' בהם ישנו מחסור גדול במים חמים בימות החורף. אנו מחפשים תרומה ייעודית לפרוייקט חשוב זה.

1. **תכנית אב לבינוי**

בתוכניות העבודה של הישיבה בשנים האחרונות, כיאה למטרות הישיבה, נתנו עדיפות לתכניות בתחומים התורניים – חינוכיים. זאת למרות צרכי הבינוי שאנחנו נדרשים עליהם משך שנים.

**לאחר שלש שנים של השקעות משמעותיות במהות של הישיבה, אנחנו "מעלים הילוך" גם בתחום הבינוי**.

כהמשך למבצע גיוס התרומות ולרצון לשפץ ולהרחיב את מבני הישיבה, החלנו בעבודת מטה מקצועית ויסודית לצרכי בינוי.

* בשלב הראשון - התחלנו במהלך השנה החולפת לעבוד על– **עדכון תכניות האב של הישיבה לבינוי** - שכן תכנית הבינוי של הנוכחיים של הישיבה הם מלפני כ 40 שנה. התהליכים בפרוייקט כזה הם ארוכים ומורכבים. להערכתנו יארכו מספר שנים. תהליכי התכנון והבינוי כוללים:
  + עבודת צוות היגוי – הגדרת צרכים עדכניים ועתידיים
  + בניית פרוגרמה
  + הרחבת הצוות המקצועי – תכנון אדריכלי ותכניות בינוי הנדסיות
  + קבלת היתרי בניה.
  + גיוס מימון להשלמת הבניה.
  + ביצוע מדורג על פי תכניות ומימון.

1. **יצירה תורנית בתנופה - ספרים חדשים מבית הישיבה**
   1. נר לנתיבתי / ראש הישיבה הרב רבינוביץ זצ"ל

"נֵר לְרַגְלִי דְבָרֶךָ וְאוֹר לִנְתִיבָתִי".

בספר נר לנתיבתי קובצו וסודרו דרשות ורעיונות שנאמרו ושנכתבו מפיו ומפרי עטו של הרב נחום אליעזר רבינוביץ זצ"ל במשך כשישים שנה ובשלוש יבשות. תלמידיו ושומעי לקחו נחשפו לעיקרי משנתו האמונית והחינוכית, ועתה – לאחר הסתלקותו – הדברים יוצאים לרשות הרבים, לכל דיכפין הצמא להגות דתית מודרנית.

* 1. במסילה העולה – פסחים / ראש הישיבה, הרב יצחק שילת

הנושא של הדרשות ההלכתיות מהכתובים והקשר בין התורה שבעל-פה לתורה שבכתב הוא מן הנושאים המוזנחים בדרך כלל בלימוד הגמרא, למרות חשיבותו היסודית. בספר זה נעשה ניסיון ראשוני להתמודד עם נושא זה בצורה שיטתית, דף אחרי דף במסכתות הנ"ל. הספר נכתב בהשראת תורתו של הגאון ר' גדליה נדל זצ"ל.

* 1. טוב עין / ראש הישיבה הרב סבתו

לכבוד מלאת עי"ן שנים למו"ר הרב סבתו שליט"א יצא לאור הספר טוב עין. הספר מכיל מבחר שיעורים עיוניים בסוגיות תלמודיות, שנמסרו על ידי מו"ר ראש הישיבה הרב חיים סבתו שליט"א בהיכל הישיבה בשנים האחרונות, ונכתבו על ידי בנו ר' ישראל מאיר.

* 1. אמונת החינוך / הרב אבינר (4 כרכים)

מבוכת ההורים בחינוך הנוער, מעלה צורך אמיתי בליווי ועצה המסייעים להורים רבים.

כבר 30 שנה לוקח על עצמו הרב אלישע אבינר את המעמסה הכבדה של מתן מענה להורים, תוך שיתוף בידע, במחקרים ובמקורות חכמי התורה, בכדי להתוות להורים דרך ברורה בדרכם החינוכית.

בשנה האחרונה יצאה לאור סדרת אמונת החינוך המכילה 4 כרכים לסיוע להורים בחינוך הנוער.

למי מיועד הספר? למי שמבקש להרחיב את אופקיו החינוכיים ולמי שמחפש מענה לשאלותיו בתחום החינוך.

* 1. שו"ת שאגת כהן חלק ב

הרב אריה כץ, ראש כולל הדיינות בישיבה, משמש קרוב לחמש עשרה שנה כרב יועץ ופוסק במכון פוע"ה וכמנהל המחלקה למחקר הלכתי וספרות במכון.

בכרך זה, שהינו השני בסדרת השאלות והתשובות שלו – **שאגת כהן** (יורה דעה, חושן משפט), עוסק הרב כץ בהרחבה בהלכות נידה וטבילה, פדיון הבן, קבורה, אבלות ועוד.

* 1. פירוש המשנה עם יד נחום / הרב מיכאל בן גרשון

שנים רבות עמל הרב מיכאל בן גרשון על לימוד המשניות. ועתה לאחר הסתלקותו של מו"ר ראש הישיבה הרב נחום רבינוביץ זצ"ל, קיבל על עצמו לחבר פירוש מקורי ויסודי על המשניות, על פי שיטתו של הרב רבינוביץ' זצ"ל בספרו יד פשוטה. הסדרה החדשה מנציחה את דרכו הלמדנית של הרב רבינוביץ' זצ"ל. עד כה זכה להשלים את ביאורו על כל סדר זרעים ומועד ולאחרונה אף על סדר נשים

1. **הכר את הבוגר**

* 1. בשדה הרבנות



**הרב עופר לבנת**

מחזור כ'

עיר מגורים מעלה אדומים

מקצוע רב ודיין

תפקיד נוכחי רב "ארץ חמדה"

שונות

הרב עופר הוא בוגר מכון ארץ חמדה, קיבל הסמכה לידין ידין מהרבנות הראשית לישראל ומשמש כדיין בבית דין "ארץ חמדה - גזית" .

בנוסף לתכנית מנהיגות תורנית, הוא מלמד במספר תכניות יוקרתיות של ארץ חמדה להכשרת רבנים ודיינים ברחבי העולם, ביניהן תוכניות סמיכה ודיינות במכללת מונטיפיורי בלונדון ותכנית דיינות לרבני קהילות במזרח אירופה וצפון אמריקה.

הרב עופר מעורב רבות בפרויקטים של שו"ת ארץ חמדה



**הרב אברהם סתהון**

מחזור כ"ז

עיר מגורים דיל ניו ג'רזי, ארה"ב

מקצוע רב

תפקיד נוכחי רב בקהילת מגן דוד במערב דיל, ומלמד במגן דוד וישיבת הילל

שונות

הרב אלברט סטון גדל קהילת אהבה ואחווה ולמד אצל רבו, חכם שמעון אלוף.

קיבל סמיכה במכללת הרבנים הספרדית ותואר ראשון מברוקלין קולג'

* 1. בשדה החינוך

**גדי בקיה**

מחזור כ"ד

עיר מגורים באר שבע

מקצוע הוראה

תפקיד נוכחי מנהל ביה"ס אורות אליהו , שדרות

שונות מנהל בית הספר היסודי אמי"ת חזון עובדיה באר שבע

**נריה כהן**

מחזור כ"ד

עיר מגורים תל אביב

מקצוע הוראה

תפקיד נוכחי מנהל תיכון אמית בר אילן בפתח תקווה

שונות

היה מנהל החטיבה העליונה בתיכון חדש בתל אביב

תושב תל אביב וחבר גרעין תורני בעיר

בוגר תכניות מצטיינים במדעי הרוח ובמשפטים באוניברסיטה העברית ובאוניברסיטת בר אילן, ואף התמחה בבית המשפט העליון.

* 1. בשדה הרפואה

**ד"ר מוטי חרץ**

מחזור כ"א

עיר מגורים גבעת שמואל

מקצוע רופא

תפקיד נוכחי מנהל היחידה הארצית לטיפול נמרץ בכוויות במרכז הרפואי שיבא

שונות מומחיות כירורגיה פלסטית

**ד"ר מרו גטה**

מחזור כ"ה

עיר מגורים אלון שבות

מקצוע רופא

תפקיד נוכחי מתמחה בניתוחי סרטן ראש-צוואר

שונות

מרו היה קצין בגולני והשתתף בלבנון השניה.

תת ההתמחות בבית חולים הר סיני בטורונטו שבקנדה.

נמנה עם מספר קטן של אנשי רפואה מכל העולם שמתמחים בניתוחים להסרת גידולים סרטניים באזור הראש והצוואר ובבסיס הגולגולת.

* 1. במגזר הציבורי

**עו"ד אביחי כהנא**

מחזור כ"ז

עיר מגורים מודיעין

מקצוע משפטים וממשל

תפקיד נוכחי ראש המטה משרד המשפטים

שונות בעבר שימש כיועץ למשנה לפרקליט המדינה ומנהל מחלק. מדיניות רגולציה במשרד המשפטים.